# **Article 15.- Criteris de graduació**

1. Les sancions tipificades en aquesta Ordenança que no tinguin graduació regulada en la normativa sectorial aplicable es graduaran tenint en compte el caràcter de molt greu, greu o lleu en funció dels criteris establerts en l’apartat següent, els quals poden ser valorats conjuntament o separadament.

|  |
| --- |
| **ADDICIÓ:** (tercera línia) Es graduaran tenint en compte el caràcter de molt greu, greu, ordinària o lleu. S’entén que per ordinària serà l’entremig de la gran diferencia entre el greu i el lleu.  |

2.La imposició de les sancions previstes en aquesta Ordenança es guiaran per l’aplicació del principi de proporcionalitat i, en tot cas, es tindran en compte els criteris de graduació següents:

a) L’alteració del medi ambient o de la salut de les persones

b) L’existència d’intencionalitat

c) La naturalesa dels perjudicis causats

d) La reincidència i la reiteració

e) La gravetat de la infracció

f) El benefici econòmic o d’una altra mena obtingut per les persones infractores.

|  |
| --- |
|  |

#

# **Article 16.- Reincidència i reiteració**

S’entén que hi ha reincidència quan s’ha comès en el termini de dos mesos més d’una infracció d’aquesta Ordenança i així s’ha declarat per resolució ferma.

Hi ha reiteració quan la persona responsable ja ha estat sancionada anteriorment per infraccions d’aquesta Ordenança o quan s’estan instruint altres procediments sancionadors per infraccions d’aquesta Ordenança.

|  |
| --- |
| **SUPRESSIÓ:** “S’entén que hi ha reincidència quan s’ha ~~comès en el termini de dos mesos més d’una infracció~~ d’aquesta Ordenança i així s’ha declarat per resolució ferma." Es suprimeix perquè creiem que s’hauria de considerar un delicte molt greu a partir del tercer avís en un termini de dos mesos, per tal d’evitar el vandalisme el màxim possible.“Hi ha reiteració quan la persona responsable ~~ja ha estat sancionada anteriorment per infraccions d’aquesta Ordenança o quan s’estan instruint altres procediments sancionadors per infraccions d’aquesta Ordenança~~.” Es suprimeix perquè s’hauria de considerar que el mateix acte delictiu s’ha de considerar delicte greu a partir de la segona vegada que es produeix, en un període de sis mesos.  |

**Article 17. Destinació de les multes imposades**

L’import dels ingressos de l’Ajuntament en virtut de les sancions imposades es destinarà a millorar l’espai urbà com a lloc de trobada i convivència, en cap cas es destinarà a projectes socials o educatius.

|  |
| --- |
| **SUPRESSIÓ:** “L’import dels ingressos de l’Ajuntament en virtut de les sancions imposades es destinarà a millorar l’espai urbà com a lloc de trobada i convivència, ~~en cap cas es destinarà a projectes socials o educatius~~.” Es suprimirà per s’hauria de destinar com a mínim un 25% cap a projectes socials i educatius, per tal de millorar el benestar de les persones que són les primeres víctimes del vandalisme. |

**Article 18. Substitució de les multes i reparació dels danys per treballs en benefici de la comunitat.**

Substitució de les multes i reparació dels danys per treballs en benefici de la comunitat.

1. L’Ajuntament podrà substituir la sanció de les multes per sessions formatives, participació en activitats cíviques o altres tipus de treballs per la comunitat.

|  |
| --- |
| **ADDICIÓ: “**L’Ajuntament podrà substituir la sanció de les multes per sessions formatives, participació en activitats cíviques o altres tipus de treballs per la comunitat.” S’afegirà a continuació que “Tot i així el sancionat ha de pagar la malifeta arribant al mínim capital necessari per compensar el cost dels danys, ja sigui en feines destinades a la comunitat, o en forma de multa.”  |

2. La participació en les sessions formatives, en activitats cíviques o la realització de treballs en benefici de la comunitat, seran adoptades amb el consentiment previ de l’interessat com a alternatives a les sancions d’ordre pecuniari, llevat que la llei imposés el seu caràcter obligatori.

|  |
| --- |
| **ADDICIÓ:** “La participació en les sessions formatives, en activitats cíviques o la realització de treballs en benefici de la comunitat, seran adoptades amb el consentiment previ de l’interessat com a alternatives a les sancions d’ordre pecuniari, llevat que la llei imposés el seu caràcter obligatori.” S’afegirà a continuació “ En cas de que el sancionat no vulgui fer cap servei comunitari haurà de pagar la sanció.”  |

3. Les sessions formatives sobre convivència ciutadana i civisme, de caràcter individual o col·lectiu, substituiran les sancions pecuniàries en aquells casos en què així estigui previst en la present Ordenança. En cas de no assistència a les sessions formatives procedirà imposar la corresponent sanció, en funció de la tipificació de la infracció comesa.

|  |
| --- |
|  **SUPRESSIÓ:** “Les sessions formatives sobre convivència ciutadana i civisme, de caràcter individual o col·lectiu, ~~substituiran les sancions pecuniàries en aquells casos en què així estigui previst en la present Ordenança~~. En cas de no assistència a les sessions formatives procedirà imposar la corresponent sanció, en funció de la tipificació de la infracció comesa.” Supressió per “Si el sancionat participi en una sessió formativa, se li pot treure part de la multa, l’altra part de la multa serà destinada al cost de la formació.” |

4. En el cas que es produeixi la substitució de la sanció per una mesura alternativa l’Ajuntament haurà de reparar els danys causats, llevat que el treball que realitzi la persona sancionada consisteixi precisament en la reparació del dany produït.

|  |
| --- |
| **SUPRESSIÓ:** “En el cas que es produeixi la substitució de la sanció per una mesura alternativa ~~l’Ajuntament~~ haurà de reparar els danys causats, llevat que el treball que realitzi la persona sancionada consisteixi precisament en la reparació del dany produït.” Suprimeix per persona implicada. |

5. A fi que la mesura tingui caràcter plenament constructiu i educador, s’ha d’ajustar als principis següents:

a) Ser acceptada voluntàriament i formalment per la persona infractora, i en el seu cas pels seus pares, tutors o guardadors.

b) Ser adequada a les característiques i actituds de la persona infractora.

c) Ser coherent, adequada i proporcional a la infracció comesa.

d) Facilitar a la persona infractora la comprensió que l’activitat realitzada és útil i necessària per a la comunitat i/o per a ella mateixa.

e) El temps màxim transcorregut des de la comissió de la infracció i fins l’aplicació de la mesura correctora ha de ser no superior a cinc mesos.

f) Caldrà ajustar l’abast i les condicions de l’activitat que s’ha de realitzar al conveni subscrit amb cada entitat col·laboradora.

g) La durada màxima de l’activitat alternativa a la sanció econòmica és de trenta hores.

|  |
| --- |
| **MODIFICACIÓ:** **SUPRESSIÓ:** e) “~~El temps màxim transcorregut des de la comissió de la infracció i fins l’aplicació de la mesura correctora ha de ser no superior a cinc mesos~~.” Suprimeix per “ Hauria de fer-se el més aviat possible, per a reparar els danys, en un període de temps de tres mesos.” |

Responsabilitat per conductes contràries a l'Ordenança comeses per menors d'edat.

a) Quan les persones infractores siguin menors no es podran substituir les sancions pecuniàries per mesures correctores.

|  |
| --- |
|  **SUBSTITUCIÓ:** “Quan les persones infractores siguin menors ~~no~~ es podran substituir les sancions pecuniàries per mesures correctores.” Supressió per si |

b) Els pares i mares o tutors i tutores seran responsables dels danys produïts per les infraccions comeses pels menors d'edat que depenguin d'ells.

|  |
| --- |
|  |

c) Els pares i mares o tutors i tutores de menors hauran d'assistir a sessions d'atenció individualitzada o cursos de formació que, en el seu cas, s'imposin com a alternativa a la sanció pecuniària de les infraccions comeses pels menors que depenguin d'ells.

|  |
| --- |
|  **SUBSTITUCIÓ:** canviar “Els pares i mares o tutors i tutores de menors” per “Els pares i mares o tutors i tutores de menors o els menors”. |

d) Els pares i mares o tutors i tutores seran responsables de la permanència dels menors a la via pública i de la no assistència d'aquests als centres educatius. En aquests casos, quan concorri culpa o negligència, els pares i mares o tutors i tutores incorreran en una infracció lleu, i podran ser sancionats amb multa des de 100 fins a 600€.

|  |
| --- |
|  |